jkorsvik/nowiki_second_scrape_merged huggingface dataset:
Michael Bolton

Michael Bolton (født 1953) er en amerikansk sanger og musiker kjent for sine rockeballader. Han oppnådde stor popularitet i 1990-årene og har i løpet av sin karriere solgt over 75 millioner album.Bolton ble født i New Haven som Michael Bolotin. Han startet musikkarieren som hardrockartist på midten av 1970-tallet og var blant annet sanger i det kortlivede hardrockbandet BlackJack. På slutten av 1980-tallet la han om til en mykere og mer pop-preget stil. 
Han fikk sitt store gjennombrudd med albumet Soul Provider fra 1989. Fra dette albumet fikk han en stor hit med sangen «How Can We Be Lovers» som ble utgitt som singel og som havnet på tredjeplass på Billboard Hot 100 i mai 1990. Fra samme album ga han også ut den selvskrevne låten «How Am I Supposed to Live Without You» på singel (som flere år tidligere hadde blitt utgitt i en versjon med Laura Branigan som vokalist.) Sangen havnet på førsteplass på Billboard Hot 100 i januar 1990. I 1991 fikk han en stor hit med sangen «When a Man Loves a Woman» som også nådde førsteplassen på Billboard Hot 100 i november 1991. Han hadde også suksess med etterfølgende album som Time, Love & Tenderness (1991), Timeless: The Classics (1992) og The One Thing (1993). På slutten av 1990-tallet begynte hans suksess å avta.


== Diskografi (soloartist) ==
Michael Bolotin (1975)
Everyday of My Life (1976)
Michael Bolton (1983)
Everybody's Crazy (1985)
The Hunger (1987)
Soul Provider (1989)
Time, Love & Tenderness (1991)
Timeless: The Classics (1992)
The One Thing (1993)
This Is the Time: The Christmas Album (1996)
All That Matters (1997)
My Secret Passion: The Arias (1998)
Timeless: The Classics, Vol. 2 (1999)
Love Songs (2001)
Only a Woman Like You  (2002)
Vintage (2003)
'Til the End of Forever (2005)
Bolton Swings Sinatra (2006)
A Swingin' Christmas (2007)
One World One Love (2009)
Live at the Royal Albert Hall (2010)
Gems: The Duets Collection (2011)
Ain't No Mountain High Enough: A Tribute to Hitsville U.S.A. (2013)
Songs of Cinema (2017)
A Symphony of Hits (2019)


== Referanser ==


== Eksterne lenker ==
(en) Offisielt nettsted 
(en) Michael Bolton – kategori av bilder, video eller lyd på Commons 
(en) Michael Bolton på Internet Movie Database 
(en) Michael Bolton hos The Movie Database 
(en) Michael Bolton på Apple Music 
(en) Michael Bolton på Discogs 
(en) Michael Bolton på MusicBrainz 
(en) Michael Bolton på SoundCloud 
(en) Michael Bolton på Spotify 
(en) Michael Bolton på Songkick 
(en) Michael Bolton på Last.fm 
(en) Michael Bolton på Genius — sangtekster 
(en) Michael Bolton på AllMusic
Fylkesvei 6982

Fylkesvei 6982 (Fv6982) går mellom Østvik bru og Egge i Steinkjer kommune.
Før Trøndelag fylke ble opprettet 1. januar 2018 hadde veien betegnelsen fylkesvei 285 (Nord-Trøndelag).


== Kommuner og knutepunkter ==

 SteinkjerSolbergvegen 

Sør-Beitstadvegen 


== Eksterne lenker ==
Vegvesenets vegkart

(no) Statens vegvesen – trafikkmeldinger Fv6982
(no) Statens vegvesen – trafikkmeldinger
Fylkesvei 6996

Fylkesvei 6996 (Fv6996) går mellom Vellemelen og Ulven i Steinkjer kommune. Veiens lengde er 15,6 km.
Før Trøndelag fylke ble opprettet 1. januar 2018 hadde veien betegnelsen fylkesvei 297 (Nord-Trøndelag).


== Kommuner og knutepunkter ==

 Steinkjer
Midterfjellvegen 


== Eksterne lenker ==
Vegvesenets vegkart

(no) Statens vegvesen – trafikkmeldinger Fv6996
(no) Statens vegvesen – trafikkmeldinger
Laminette

Laminette er en stol designet av den norske møbeldesigneren Sven Ivar Dysthe (1931–2020) i 1964, og et registrert varemerke. Stolen produseres i dag av møbelprodusenten Rybo.
Stolen ble opprinnelig designet for firmaet Møremøbler, og er produsert i store opplag. Pr 2004 var det laget om lag 1 million eksemplarer av stolen. Stolen består av et tekstiltrukket sete, et ryggstø og fire stykker laminert tre.
Stolen kan stables og dens suksess blir blant annet forklart av designeren Andreas Engesvik som har ledet arbeidet med å få stolen relansert, med at den kom i rett tid til å fylle de mange møterom, aulaer og andre private og offentlige rom som trengte fleksibel møblering.
Laminette ble først lansert i 1967, og ble relansert i 2011.


== Referanser ==
Fylkesvei 7040

Fylkesvei 7040 (Fv7040) går mellom Lauvhammer i Namsos og Langnes i Grong kommune. Veiens lengde er 48,0 km.
Før Trøndelag fylke ble opprettet 1. januar 2018 hadde veien betegnelsen Fylkesvei 401 (Nord-Trøndelag).


== Kommuner og knutepunkter ==

 Namsos

 OverhallaSørsivegen 

 GrongSørsivegen 

 Dun, Namsosbanen 


== Eksterne lenker ==
Vegvesenets vegkart

(no) Statens vegvesen – trafikkmeldinger Fv7040
(no) Statens vegvesen – trafikkmeldinger
Calvenzano

Calvenzano er en kommune i Provinsen Bergamo i regionen Lombardia i Nord-Italia.
Byen ligger 35 km øst for regionens hovedstad Milano og ca. 25 km sør for Bergamo. Byen har 4204 innbyggere (2013).


== Befolkningsutvikling ==
Tall fra ISTAT


== Referanser ==
Fylkesvei 7030

Fylkesvei 7030 (Fv7030) går mellom Mediå bru og Formofoss i Grong kommune.
Før Trøndelag fylke ble opprettet 1. januar 2018 hadde veien betegnelsen Fylkesvei 391 (Nord-Trøndelag).


== Kommuner og knutepunkter ==

 GrongMedjåvegen 


== Eksterne lenker ==
Kartverkets norgeskart
Vegvesenets vegkart

(no) Statens vegvesen – trafikkmeldinger Fv7030
(no) Statens vegvesen – trafikkmeldinger
Ekebergåsen

Ekebergåsen beskriver den nordvestlige delen av høydedraget Ekeberg i Oslo slik det framstår fra byen, fra fjorden og fra åsene omkring. Området ligger dels til bydel Gamle Oslo og dels til bydel Nordstrand. Ekebergåsen består av den mer nordvendte, tett bebygde og dels stupbratte Ekebergskrenten, og den mer vestvendte og skogkledde Ekebergskråningen.
En anerkjent tolkning vedrørende opprinnelsen til navnet Oslo er «sletta under åsen», under henvisning til Ekebergåsen. (Den andre anerkjente tolkningen er at ordet «ås» henspiller på benevnelsen for gud i norrøn mytologi. At «Oslo» skal bety «Loens os» er fraveket som rimelig forklaring.)
Ragne Tangen

Ragne Tangen (født 12. mars 1927, død 9. mai 2015) var en norsk programleder, forfatter og fjernsynspioner.
Ragne Tangen var i likhet med Lauritz Johnson, Ada Haug og Rolf Riktor en pioner innen fjernsynsunderholdning for barn i Norge på 1960-tallet. Som programsekretær i Norsk rikskringkasting (NRK) laget Ragne Tangen og Helge Sverre Nesheim, daværende sjef for barne- og ungdomsavdelinga samme sted, det første, norske barne-TV-programmet i september 1960, bare tre uker etter fjernsynets offisielle åpning i landet. Programmet ble kalt Kosekroken og hadde fast sendetid hver fredag. I 1961 laget hun de første episodene med Pernille og Mr. Nelson, en serie dokketeaterhistorier der hun både skrev manus og spilte alle rollene med hånddokker. De enkle figurene ble svært populære i et land med bare én TV-kanal og i et medium med voldsom vekst, og serien er sendt i reprise flere ganger.
Siden ble «tante Ragne» programleder for barneprogrammet Du og jeg og vi to sammen med «postmannen», spilt av Ulf Wengård, og «vaktmesteren», spilt av Svein Byhring. I 1968 fikk trioen en slager med Kåre Grøttum sin «Tannpussevise» fra dette programmet.
Ragne Tangen fortsatte som programmedarbeider i NRK og var med på å forme barne-TV også i 1970- og 1980-årene. Hun skrev Pernille og Stjernen, en spesiallaget juleserie med Pernille og Mr. Nelson, som ble produsert i 1988 og vist på fjernsynet julen 1997.
Tangen døde 9. mai 2015, 88 år gammel.


== Referanser ==


== Litteratur ==
Sturle Scholz Nærø: «Takk. tante Ragne. NRK TV 50 år». Aftenposten nr. 319. Fredag 20. august 2010.


== Eksterne lenker ==
(en) Ragne Tangen på Internet Movie Database 
(en) Ragne Tangen på Discogs 
(en) Ragne Tangen på MusicBrainz 
(no) Mimreintervju i Dagbladet
(no) Barne-TVs barndom
Elskede kjøtere

Elskede kjøtere er en meksikansk dramafilm fra 2000 i regi av Alejandro González Iñárritu. Filmen var regissørens debutfilm.
Sjelden har en debutfilm vakt så stor internasjonal oppmerksomhet som Elskede kjøtere. Filmen ble både Oscar-nominert og fikk en rekke priser fra festivaler verden over. I hjemlandet Mexico satte den publikumsrekord.


== Handling ==
Filmen handler om mennesker med forskjellige tilknytninger til hunder. I Mexico by møter vi Octavio (Gael García Bernal). Han forelsker seg i sin brors kone Susana mens broren raner apoteker og banker. For å skaffe de pengene de trenger for å rømme sammen lar han hunden sin Cofi delta i hundekamper. Det er kamper med høy innsats. Men det er ikke alle som liker at hans hund vinner og det får dramatiske følger både for han og hans hund.
Samtidig flytter Daniel fra sin kone og barn for å flytte sammen med Valeria, en vakker og ung fotomodell. Men skjebnen innhenter de lykkelige. I en tragisk ulykke skjendes Valeira så hele hennes karriere står på spill.
Vevd inn i hendelsene møter vi en eldre mann med en broket fortid og utkomme som leiemorder. I et dramatisk høydepunkt møter vi alle på en gang.


== Tolkning ==
Slik spinner regissøren tre historier inn i hverandre. Elskede kjøtere er full av doble bunner, full av symbolikk – og den er slett ingen hyllest til menn. Filmen viser oss hvordan tilfeldigheter styrer våre skjebner, og at det kanskje tross alt er noe i  at hunden er menneskets beste venn, men at det er vi mennesker som oppfører oss som kjøtere som glefser og biter når vi er truet, og som vil hverandre vondt når vi ikke får det som vi vil.


== Referanser ==


== Eksterne lenker ==
(en) Elskede kjøtere på Internet Movie Database 
(no) Elskede kjøtere hos Filmfront 
(sv) Elskede kjøtere i Svensk Filmdatabas 
(da) Elskede kjøtere i Danmark Nationale Filminstitut 
(fr) Elskede kjøtere på Allociné 
(nl) Elskede kjøtere på MovieMeter 
(en) Elskede kjøtere på AllMovie 
(en) Elskede kjøtere på Turner Classic Movies 
(en) Elskede kjøtere på Rotten Tomatoes 
(en) Elskede kjøtere på Metacritic
Krux

Krux er et svensk doom metal-band, startet av Leif Edling i 2002 etter at Candlemass ble oppløst.


== Medlemmer ==
Leif Edling – Bass
Mats Levén – Vokal
Peter Stjärnvind – Trommer
Jörgen Sandström – Gitar
Fredrik Åkesson – Gitar
Carl Westholm – Keyboard


== Utgitte album ==
Krux (2003)
Krux: Live (DVD, 2003)
II (2006)


== Eksterne lenker ==
(en) Krux på Discogs 
(en) Krux på MusicBrainz 
(en) Krux på Encyclopaedia Metallum 
(en) Krux på Spotify 
(en) Krux på Songkick
513 f.Kr.

Perserkongen Dareios krysser Bosporosstredet for å erobre land i Europa.


== Fødsler ==
Meryl Cassie

Meryl Cassie fullt navn Meryl Danielle Cassie (født 2. april 1984 i George, Cape Province i Sør-Afrika) er en sørafrikansk skuespiller.
Cassie er mest kjent for rollen i The Tribe som Ebony. Skuespillerkarrieren begynte da hun var 11 år, men hun fikk rollen for The Tribe først da hun var 14. Cassie har erfaring for skuespill fra Xena.
Begge søstrene til Cassie har vært med i The Tribe.
Cassie har sunget i mange av sangene på The Tribe.


== Eksterne lenker ==
(en) Meryl Cassie på Internet Movie Database 
(en) Meryl Cassie hos The Movie Database 
Offisiell fan side
Ameonna

Ameonna (雨女, «regnkvinne») er en kvinnelig ånd, illustrert i Toriyama Sekiens «Konjaku Hyakki Shūi» som en kvinne stående i regnet mens hun slikker hånden sin. Hun blir beskrevet som en gudinne fra det kinesiske fjellet Wushan, og er en sky om morgenen og regn om ettermiddagen.
Aosaginohi

Aosaginohi, eller Aosagibi (青鷺火, «blå hegrebrann») er et fenomen illustrert av Toriyama Sekien i hans «Konjaku Gazu Zoku Hyakki». Den viser til en hegre med en mystisk opplyst kropp.
Oleander

Oleander (Nerium oleander) er en eviggrønn busk eller lite tre i gruppen Apocynaceae. Oleander er en subtropisk plante som vokser i et vidt område fra Marokko og Portugal til Kina, der den som oftest danner kratt langs bekker, vassdrag og elveleier som tørker ut om sommeren.
Oleander har vært dyrket i middelhavslandene siden klassisk oldtid. Den er fortsatt en vanlig prydplante i hager og parker i de sørligere deler av Europa, og brukes som hekk langs mange veier. Den har vært dyrket i oransjerier på slott siden 1600-tallet. I Norge har oleander vært brukt som potteplante. Den er svært glad i sol og trives godt utendørs om sommeren. Som mange andre planter fra middelhavsområdet vil den gjerne ha en kjøligere hvileperiode om vinteren. 
I vill tilstand kan den bli en svær busk på opptil fem meter i høyden og seks meter i diameter. Blomstene er hjulformet, fylte eller enkle, og sitter gruppevis ytterst på stengelen. De har en behagelig, mild duft. Den naturlige fargen på blomstene er rosa, men de dyrkede formene fins i flere rosa nyanser samt hvitt. Bladene er lange, smale og læraktige. 
Planten er uhyre giftig, og bare litt av plantesaften er nok til å ta livet av barn og skape store problemer for voksne. Den inneholder kraftigvirkende hjerteglykosider. Forgiftninger sees på uregelmessig hjertevirksomhet, kramper og forstørrede pupiller. Planten er kjent for å holde på giften selv etter uttørking. I Sør-Europa har folk blitt forgiftet av å grille kjøtt på greiner av oleander. Røyken som utvikles ved brenning er også giftig. Det er viktig at man er klar over at dersom man ønsker å dyrke oleander må man aldri plassere den i små barns rekkevidde. Selv små doser av giften kan få alvorlige konsekvenser. Man kjenner imidlertid ikke til mange tilfeller av alvorlig forgiftning hos mennesker.
Oleander har likevel vært svært populær fordi den er vakker og fordi det ikke er så mange andre blomstrende planter som tåler så mye sol og varme som den.


== Eksterne lenker ==
(en) Oleander i Encyclopedia of Life 
(en) Oleander i Global Biodiversity Information Facility 
(sv) Oleander hos Dyntaxa 
(en) Oleander hos ITIS 
(en) Oleander hos NCBI 
(en) Oleander hos The International Plant Names Index 
(en) Oleander hos Tropicos 
(en) Kategori:Nerium oleander – bilder, video eller lyd på Wikimedia Commons 
(en) Nerium oleander – galleri av bilder, video eller lyd på Wikimedia Commons 
Nerium oleander – detaljert informasjon på Wikispecies 
International Oleander Society
Plant care guide for oleanders
Toriyama Sekien

Toriyama Sekien (鳥山石燕; født 1712, død 22. september 1788) var en japansk maler og senere grafiker i «ukiyo-e»-genren, som spesialiserte seg innen yōkai. Han var blant annet Utamaros læremester. 


== Referanser ==
Utamaro

Kitagawa Utamaro (喜多川 歌麿, født ca. 1753, død 1806) var en japansk grafiker og maler. Han arbeidet blant annet med tresnitt og regnes som en av de største kunstnerne innen ukiyo-e-sjangeren. Han er kjent spesielt for sine mesterlige komponerte studier av kvinner. Han lagde også naturstudier, særlig illustrerte bøker med insekter.


== Referanser ==


== Eksterne lenker ==
(en) Kitagawa Utamaro – kategori av bilder, video eller lyd på Commons 
(en) Kitagawa Utamaro – galleri av bilder, video eller lyd på Commons
Flyulykken i Gråtådalen

Flyulykken i Gråtådalen fant sted 18. mars 2022 i Beiarn kommune. Flyet var et militært transportfly av typen Bell Boeing V-22B Osprey fra United States Marine Corps (USMC). Ulykken skjedde under NATO-øvelsen Cold Response. 


== Ulykken ==
Flyet, med et mannskap på fire, lettet fra Bodø og skulle gjennomføre en treningsflygning, før retur til Bodø. Da flyet ikke kom tilbake til planlagt tid, ble det meldt savnet. Det ble gjort funn på bakken i Gråtådalen samme kveld. Havaristen ble lokalisert av et redningshelikopter. De initielle undersøkelsene på stedet ble foretatt av Statens havarikommisjon og Kripos. Den 24. mars godkjente statsadvokaten i Nordland det amerikanske forsvarets forespørsel om å få overta ansvaret for undersøkelsene.


== Årsak ==
USMC konkluderte 14. august med at det hadde foregått lavtflyging der piloten foretok en venstresving 68°, etterfulgt av en høyresving på 80°, mens flyet var designet for maksimum 60° sving, og piloten mistet kontrollen over flyet. Lavtflygingen i Gråtådalen var ikke en del av den planlagte og godkjente ruten for denne dagens flyging.


== Omkomne ==
Av mannskapet på fire, var alle amerikanske statsborgere som tilhørte 2nd Marine Aircraft Wing, II Marine Expeditionary Force.
Kaptein Matthew J. Tomkiewicz (27) fra Indiana
Kaptein Ross A. Reynolds (27) fra Massachusetts
Sersjant James W. Speedy (30) fra Ohio
Korporal Jacob M. Moore (24) fra Kentucky


== Værforhold ==
Det var godt flyvær med 8 km sikt da ulykken skjedde, og været var ikke en årsak til ulykken. Etter ulykken var det krevende værforhold. På grunn av værforholdene og fare for snøskred kunne redningshelikopter ikke lande eller sette ned personell. Det var heller ikke mulig å starte med dokumentasjon av ulykkesstedet før 20. mars. Flyet traff terrenget i Reinfjellryggen i Gråtådalen i Beiarn.


== Referanser ==
Det transmeksikanske vulkanbeltet

Det transmeksikanske vulkanbeltet (spansk: Eje Neovolcánico, Cordillera Neovolcánica) strekker seg 900 kilometer fra vest mot øst i Mexico. Beltet er også kjent som Sierra Nevada fordi de høyeste toppene er dekket av snø hele året. Beltet går mellom delstatene Jalisco, Michoacán, Guanajuato, Querétaro, México, Hidalgo, Tlaxcala, Morelos, Puebla og Veracruz i Mexico. Den nordlige delen grenser mot den sørlige delen av fjellkjedene Vestlige Sierra Madre og Østlige Sierra Madre. I sør grenser den mot fjellkjeden Sydlige Sierra Madre.
Det høyeste punktet i det transmeksikanske vulkanbeltet er Pico de Orizaba.


== Referanser ==


== Eksterne lenker ==
(en) Eje Neovolcánico (mountain range) – kategori av bilder, video eller lyd på Commons
Hitodama

Hitodama (人魂) antas i Japansk mytologi å være sjelene til nylig avdøde, som tar form av mystiske ildkuler. Ordet hitodama er en kombinasjon av de japanske ordene Hito, som betyr «menneskelig», og tama, som betyr «sjel». De opptrer vanligvis som blek-blå, noen ganger grønne, sfærer med lange haler.
Hitodama finnes vanligvis nær gravplasser om sommeren i mørke skoger, hvor det sies at de bor. De dras mot mennesker med sterke psykiske krefter. De kan av og til også ses nær en syk eller døende person, som et syn av sjelen som forlater kroppen før den går over til «den andre siden». De fleste hitodama dør hen eller faller til bakken kort tid etter at de er blitt sett.
Hitodama ses på som litt plagsomme skøyere, men kan vanligvis ikke gjøre særlig mye skade. Som oftest består pekene deres i å føre reisende på avveie slik at de går seg bort. Noen japanske myter betrakter hitodama som et knep fra kitsune, som bruker sin «reve-ild» (kitsune-bi) til å lede reisende på villspor.
Spøkelsesaktige flammer blir i Japan også kalt onibi (鬼火) (demon-ild). På kinesisk kalles de Guǐ huǒ (Pinyin) eller Gwäe Fo (Kantonesisk).
Hitodama er det japanske motstykket til det engelske "Will o' the wisp".


== Hitodama i populærkultur ==
Pokémonen Gastly er basert på hitodama.
Poe-skapningene fra The Legend of Zelda er basert på hitodama.
I anime, opptrer hitodama svevende nær karakterene når de følere seg deprimerte, skremmer andre karakterer, eller slår følge med spøkelser.
Podoboo fra Mario-spillene er basert på hitodama.
Hitodama figurerer også ofte som mindre fiender i mange japanske videospill, som for eksempel Pocky & Rocky og Ganbare Goemon.
Pyreflies som opptrer i videospillet Final Fantasy X innehar lignende egenskaper som hitodama.
Masakazu Morita

Masakazu Morita (森田成一 Morita Masakazu, født 21. oktober, 1972 i Tokyo) er en japansk seiyū. Han er også programmvert for Bleach b-Station.


== Roller ==
BECK – Hyoudou Masaru
Final Fantasy VII Advent Children
Final Fantasy X – Tidus
Final Fantasy X-2 – Tidus, Shuyin
Bleach – Ichigo Kurosaki
Gundam Seed Destiny – Auel Neider
Kingdom Hearts – Tidus
Major – Toshiya Satou
Onmyou Taisenki – Yakumo Yoshikawa
Ring ni kakero (2003) TV-serie – Ryuji Takane
Saint Seiya Hades: Chapter Inferno (2005) TV-serie – Pegasus Seiya
Sengoku Basara 2 – Maeda Keiji


== Referanser ==


== Eksterne lenker ==
(ja) Offisielt nettsted 
(en) Masakazu Morita på Internet Movie Database 
(fr) Masakazu Morita på Allociné 
(en) Masakazu Morita hos The Movie Database 
(en) Masakazu Morita hos Behind The Voice Actors 
(en) Masakazu Morita på Discogs 
(en) Masakazu Morita på MusicBrainz 
Masakazu Morita på Twitter
Sydlige Sierra Madre

Sydlige Sierra Madre (spansk: Sierra Madre del Sur) er en fjellkjede i sydlige Mexico fra delstaten Michoacán gjennom Guerrero til Tehuantepec-eidet i Oaxaca. Den grenser mot Det transmeksikanske vulkanbeltet nord i Oaxaca, men det skiller seg ut fra denne kjeden lenger vest ved elva Balsas. Den høyeste toppen i fjellkjeden er 3703 meter over havet og befinner seg i Guerrero.


== Referanser ==


== Eksterne lenker ==
(en) Sierra Madre del Sur – kategori av bilder, video eller lyd på Commons
Follo flyklubb

Follo flyklubb holder til ved Ski flyplass i Akershus. Flyklubben har vinterbase på Rakkestad flyplass. Klubben har per i dag ca. 100 medlemmer, hvorav om lag 70 er aktive flygere. Medlemstallet har holdt seg stabilt de siste årene. I SAS, NAS/Norwegian, Britannia Airways, Widerøe og Sundtair er det i dag flygere som startet sin utdannelse i Follo Flyklubb.
Follo flyklubb er medlem av Norges Luftsportforbund og Norges Idrettsforbund gjennom Akershus Idrettskrets. Klubben har de siste årene vært rangert som en av de mest aktive klubbene hva antall flytimer angår og blant annet utfører brannvaktflyvning i sommerhalvåret, et oppdrag som medlemmene i klubben deler på. Klubben assisterer også ved søk og redningstjeneste ved behov. 
Fallskjermhopping var tidligere en stor del av klubbvirksomheten, men den har blitt kraftig redusert grunnet harde restriksjoner. En del av klubbens mest rutinerte medlemmer har imidlertid fortsatt oppdrag for fallskjermklubbene på Østlandet. Flyklubbens flystripe, Ski flyplass, er 525 meter lang og 25 meter bred. Banen er ikke åpen for allmenn ferdsel. Bare klubben kan bruke denne, og dispensasjon blir kun gitt ved brannvakt, ambulanseoppdrag ol. Plassen ligger 400ft over havet, og landingsrunden blir fløyet i 1 400ft.


== Flyflåte ==
Follo flyklubb disponerer én Piper PA28-161 LN-NAZ.Klubben har tidligere operert to-motors fly: Piper PA-34-200T Seneca II og Piper PA-23-250 Aztec. Ingen av disse opereres lenger av Follo flyklubb.


== Referanser ==


== Eksterne lenker ==
Offisielt nettsted
Østlige Sierra Madre

Østlige Sierra Madre (Sierra Madre Oriental) er en fjellkjede i det nordøstlige Mexico. Fjellkjeden strekker seg om lag 1000 kilometer fra Coahuila syd gjennom Nuevo León, Tamaulipas, Texas, San Luis Potosí, Hidalgo til Puebla og Querétaro hvor den grenser mot Vestlige Sierra Madre og Det transmeksikanske vulkanbeltet. Høyeste toppen på fjellkjeden er Cerro del Potosí (3720 meter over havet).


== Referanser ==


== Eksterne lenker ==
(en) Sierra Madre Oriental – kategori av bilder, video eller lyd på Commons
Pierre Amine Gemayel

Pierre Amine Gemayel, eller Pierre Gemayel junior, kort Pierre Amine, بيار أمين الجميل; (født 24. september 1972 i Libanon, drept 21. november 2006 i Beirut), var en libanesisk politiker, advokat og maronittisk kristen. Gemayel var industriminister da han ble myrdet.
Gemayel var medlem av Kata'ib-partiet (også kalt Falangistpartiet) og sønn av den tidligere libaneske president Amine Gemayel og brorsønn av Bashir Gemayel (myrdet 1982). Gemayel ble oppkalt etter sin bestefar Pierre Gemayel, som kom levende fra et attentat i april 1975, da fire falangister ble drept. Den hendelsen var med på å utløse den libanesiske borgerkrig. Også hans kusine Maya ble drept ved et attentat som egentlig hadde Bachir som mål. Familien, som har sine røtter i småbyen Bikfaya, har vært aktiv i libanesisk politikk i generasjoner. 
Gemayel studerte jus ved Université Saint-Joseph i Beirut og i Paris. Etter studiene begynte han i sin fars advokatfirma. Den 25. september 1999 giftet han seg i Limassol på Kypros, med Patrica Daif. De fikk to sønner. Gemayel hadde en søster, Nicole, og en yngre bror, Samir.
Falangistene går for å være provestlige og antisyriske.


== Referanser ==


== Eksterne lenker ==